potvarkis

DĖL GRAŽIAUSIAI TVARKOMŲ Šilalės miesto ir rajono TERITORIJŲ NUSTATYMO DARBO GRUPĖS SUDARYMO IR VEIKLOS NUOSTATŲ PATVIRTINIMO

2024 m. liepos 18 d. Nr. T3-294

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 26 punktu:

1. S u d a r a u Gražiausiai tvarkomų Šilalės miesto ir rajono teritorijų nustatymo darbo grupę (toliau – Darbo grupė):

* 1. Jolanta Skrodenienė – Šilalės rajono savivaldybės (toliau – Savivaldybė) vicemerė (Darbo grupės vadovė);
	2. Virginija Bukauskienė – Savivaldybės administracijos Kaimo reikalų ir aplinkosaugos skyriaus vedėja;
	3. Aušra Etminienė – Savivaldybės administracijos Kaimo reikalų ir aplinkosaugos skyriaus vyriausioji specialistė.
1. K v i e č i u Darbo grupės darbe dalyvauti:
	1. Jūratę Ciparienę – VšĮ Lietuvos žemės ūkio konsultavimo tarnybos Šilalės rajono biuro vadovę;
	2. seniūnijos, kurioje vyksta gražiausiai tvarkomų teritorijų apžiūra, seniūną.
2. T v i r t i n u Gražiausiai tvarkomų Šilalės miesto ir rajono teritorijų nustatymo darbo grupės veiklos nuostatus (pridedama).
3. Į p a r e i g o j u:
	1. seniūnus, suderinus su seniūnaičiais, iki 2024 m. liepos 31 d. Darbo grupei pasiūlyti raštu dvi gražiausiai tvarkomas sodybas, gražiausiai tvarkančius savo aplinką vieną daugiabutį namą, bendruomenės namų aplinką, privačią įmonę ar įstaigą;
	2. Darbo grupę iki 2024 m. rugpjūčio 30 d. išrinkti (nustatyti) Šilalės miesto ir rajono gražiausiai tvarkomas teritorijas;
	3. Veiklos administravimo skyriaus atstovę spaudai Laurą Martinkienę savivaldybės interneto svetainėje ir feisbuko paskyroje paskelbti informaciją apie galimybę gyventojams teikti siūlymus gražiausiai tvarkomų teritorijų konkursui.
4. P r i p a ž į s t u netekusiu galios Šilalės rajono savivaldybės mero 2023 m. rugpjūčio 3 d. potvarkį Nr. T3-198 „Dėl Gražiausiai tvarkomų Šilalės miesto ir rajono sodybų, biudžetinių įstaigų, įmonių teritorijų nustatymo darbo grupės sudarymo“.
5. P a v e d u paskelbti šį potvarkį Šilalės rajono savivaldybės interneto svetainėje www.silale.lt.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą https://e.teismas.lt) per vieną mėnesį nuo šio potvarkio paskelbimo ar įteikimo suinteresuotam asmeniui dienos.

Savivaldybės meras Tadas Bartkus